stanford-oval/wikipedia huggingface dataset:
Xocavəndin piirikunta
Aiheesta muualla

Xocavəndin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
↑  Sauer, Pjotr: Nagorno-Karabakh’s breakaway government says it will dissolve itself The Guardian.  28.9.2023. Arkistoitu https://archive.ph/9Qf8q. Viitattu 5.8.2024. (englanniksi)
Wäisi

Wäisi (tat. Вәисиләр хәрәкәте, Wäisilär xäräkäte, ven. Ваисовское движение, Vaisovskoje dvižjenije) oli uskonnollinen, yhteiskunnallinen ja poliittinen liike Tatarstanissa ja muilla tataarien asuttamilla Venäjän alueilla 1800- ja 1900-luvun taitteessa. Wäisi sisälsi luokkataistelun ja nationalismin elementtejä. Liike liittyi myös muihin Venäjän keisarikunnan ja Neuvostoliiton muslimiliikkeisiin, kuten Jadidismiin (Cäditçelek). Liikkeen ensisijainen perustaja oli Bahawetdin Wäisev.
Liike nautti laajaa suosiota ja yhdisti tataarilaiset maanviljelijät, käsityöläiset ja pikkuporvariston. Bahawetdin Wäisevin pidätyksen jälkeen vuonna 1884 jäsenmäärä pysyi korkeana. Vuonna 1908 seuraajia oli noin 15 000, etenkin Kazanin kuvernementissa ja Orenburgissa.
Wäisi-liikkeen tärkeimmät opit olivat tottelemattomuus siviililakeja ja hallintoa kohtaan, Šarian ja Koraanin noudattaminen hallituksen määräysten sijaan, "kafir"-armeijan palveluksen välttäminen sekä kieltäytyminen hankkimasta Venäjän passia. Bahawetdin Wäisevin ja joidenkin muiden johtajien pidätyksen jälkeen jäljellä olevat jäsenet siirtyivät maanalaiseen toimintaan. 100 Wäisin seuraajaa pidätettiin ja karkotettiin vuonna 1897, kun he kehottivat ihmisiä olemaan osallistumatta väestönlaskentaan. Bahawetdin Wäisev kuoli vuonna 1893 ollessaan vangittuna. 1900-luvun alussa hänen poikansa Ğaynan Wäisev otti liikkeen johdon.
Venäjän vuoden 1905 vallankumouksen jälkeen Wäisi-liike laajeni, ja se muotoiltiin uudelleen edustamaan "islamilaista sosialismia". Lokakuun vallankumouksen jälkeen Wäisin kannattajat tukivat Neuvostoliittoa. Mirsaid Sultan-Galijev ja Mullanur Waxitov olivat sen vaikutusvaltaisimpia seuraajia, jotka perustivat "Kazanin muslimi-sosialistisen komitean". Venäjän sisällissodan aikana Wäisin kannattajat järjestivät rykmentin Puna-armeijaan. 28. helmikuuta 1918 Ğaynan Wäisev joutui murhatuksi. 1920-luvulla Wäisi-liikkeen kannattajat perustivat kommuunin "Yaña Bolğar" (Uusi Bolgar) Tšistopolin piirikuntaan edistääkseen autonomisen wäisiyhteisön kasvua. 1930-luvulla Stalinin vainojen aikana liike tukahdutettiin.
Aiheesta muualla

Olga Senjutkina - artikkeli Vaisov-liikkeestä (venäjäksi)
Wimbledonin tennisturnaus 2018

Wimbledonin tennisturnaus 2018 pelattiin 2. – 15. heinäkuuta 2018 Wimbledonissa, Lontoossa. Se oli kaikkiaan 132. Wimbledonin tennisturnaus ja vuoden kolmas Grand Slam -turnaus.
Miesten kaksinpelin voitti Novak Đoković, jolle mestaruus Wimbledonissa oli neljäs. Naisten kaksinpelin voitti Angelique Kerber ensimmäistä kertaa urallaan.
Sijoitetut pelaajat > Sekanelinpeli

Mate Pavić /  Gabriela Dabrowski (3. kierros)
Bruno Soares /  Jekaterina Makarova (puolivälierät, vetäytyi)
Ivan Dodig /  Latisha Chan (puolivälierät)
Jean-Julien Rojer /  Demi Schuurs (puolivälierät)
Nikola Mektić /  Chan Hao-ching (3. kierros)
Édouard Roger-Vasselin /  Andrea Sestini Hlaváčková (3. kierros)
Robert Farah /  Anna-Lena Grönefeld (2. kierros)
Rajeev Ram /  Andreja Klepač (2. kierros)
Michael Venus /  Katarina Srebotnik (välierät)
Juan Sebastián Cabal /  Abigail Spears (puolivälierät)
Alexander Peya /  Nicole Melichar (mestarit)
Matwé Middelkoop /  Johanna Larsson (3. kierros)
Maks Mirny /  Květa Peschke (2. kierros)
Ben McLachlan /  Eri Hozumi (3. kierros)
Marcelo Demoliner /  María José Martínez Sánchez (2. kierros)
Henri Kontinen /  Heather Watson (3. kierros)
Aiheesta muualla

Kuvia tai muita tiedostoja aiheesta Wimbledonin tennisturnaus 2018 Wikimedia Commonsissa
Yhdysvaltain 1. panssaridivisioona

| 1>  panssaridivisioona |
| --- | --- |
 1. panssaridivisioonan hihamerkki
Toiminnassa:  1932–1946, 1951–
Valtio:  Yhdysvallat
Puolustushaarat:  Maavoimat
Osa joukkoa:  V armeijakunta
Koko:  Divisioona
Lempinimi:  Old Ironsides
Sodat ja taistelut:  Toinen maailmansota Persianlahden sota Irakin sota
Yhdysvaltain 1. panssaridivisioona (engl. 1st Armored Division "Old Ironsides") on Yhdysvaltain maavoimien vanhin ja arvostetuin panssaridivisioona. Sen juuret ulottuvat vuoteen 1940.
Perustaminen

Divisioona perustettiin 15. heinäkuuta 1940 Fort Knoxissa.
Palvelus

Divisioona sai tulikasteensa 8. marraskuuta 1942, jolloin liittoutuneet nousivat maihin Pohjois-Afrikassa. Tämä teki siitä myös ensimmäisen taisteluihin osallistuneen yhdysvaltalaisen panssaridivisioonan, joka sittemmin taisteli Tunisiassa kenraali Rommelin joukkoja vastaan aina liittoutuneiden vuonna 1943 saavuttamaan Afrikan sodan voittoon saakka
Syyskuussa 1943 divisioona osallistui Salernon maihinnousuun Italiassa ja kesäkuun 4. päivä 1944 divisioona vapautti Rooman. Se taisteli Pohjois-Italiassa aina sodan loppuun saakka, jonka jälkeen se siirrettiin Saksaan osaksi liittoutuneiden miehitysjoukkoja. Lopulta vuonna 1946 divisioona palasi takaisin Yhdysvaltoihin, jättäen osan yksiköistään edelleen Saksaan. Vielä samana vuonna divisioona lakkautettiin.
Korean sodan takia divisioona saatettiin jälleen aktiiviseksi 7. maaliskuuta 1951. Samalla se sai toistaiseksi ainoana divisioonana käyttöönsä M48 Patton -panssarivaunut. Useiden vaiheiden jälkeen divisioona uudelleenorganisoitiin vuonna 1962 ja saatettiin täyteen vahvuuteen.
Organisaatio

Divisioonan esikunta
1. panssariprikaati
2. jalkaväkiprikaati
3. panssariprikaati
4. ilmailuprikaati
Divisioonan tykistö
Pioneeriprikaati
Huoltoprikaati
Divisioonan tukiyksiköt
Aiheesta muualla

Wikimedia Commonsissa on kuvia tai muita tiedostoja aiheesta .
Divisioonan kotisivu (englanniksi)
Global Security (englanniksi)
Vähäjärvi (Hämeenlinna, Lautsia)

| Vähäjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°14′26″N, 24°26′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Ilmoilanselkään 
Järvinumero:  35.771.1.011
Mittaustietoja
Pinnankorkeus:  84,2 m  
Rantaviiva:  2,913 km  
Pinta-ala:  26,605 ha  
Saaria:  ei saaria 
 fiVähäjärvi 
Vähäjärvi  on Kanta-Hämeessä Hämeenlinnassa Lautsian kylän lähellä sijaitseva järvi.
Maantietoa

Järven pinta-ala on 27 hehtaaria ja se on 1,1 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 84,2 metriä mpy.
Yöstä aamunkoittoon

| Yöstä aamunkoittoon> Night into Morning |
| --- | --- |

Ohjaaja:  Fletcher Markle
Käsikirjoittaja:   Karl Tunberg  Leonard Spigelgass 
Tuottaja:  Edwin H. Knopf
Säveltäjä:  Carmen Dragon
Kuvaaja:  George J. Folsey
Leikkaaja:  Robert Watts
Pääosat:   John Hodiak  Nancy Reagan  Lewis Stone  Jean Hagen 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:  1951
Kesto:  86 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yöstä aamunkoittoon (Night into Morning, myös People We Love) on Fletcher Marklen ohjaama yhdysvaltalainen draamaelokuva vuodelta 1951. Sen pääosia näyttelevät Ray Milland, John Hodiak ja Nancy Reagan. Elokuvassa kalifornialainen yliopistoprofessori (Milland) saa kuulla vaimonsa ja poikansa kuolleen kotinsa räjähdyksessä. Hän masentuu ja alkaa juoda, kunnes hänen lähipiirinsä puuttuu asiaan.
Aiheesta muualla

Yöstä aamunkoittoon Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Night into Morning
Käännös suomeksi
Vähäjärvi (Jämsä)

| Vähäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°41′32″N, 24°54′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Salmijärveen 
Järvinumero:  35.765.1.008
Mittaustietoja
Pinnankorkeus:  138,2 m  
Rantaviiva:  0,667 km  
Pinta-ala:  2,61 ha  
Saaria:  ei saaria 
 fiVähäjärvi 
Vähäjärvi  on Keski-Suomessa Jämsän Rasissa sijaitseva järvi.
Maantietoa

Järven pinta-ala on 2,6 hehtaaria ja se on 300 metriä pitkä ja 150 metriä leveä. Se sijaitsee Pitkäjärven länsipuolella Pukarajärveltä Rasinjärvelle kulkevan kalliomurroksen painaumassa . Järvellä ei ole kartan mukaan saaria. Sen rantaviivan pituus on 650 metriä ja sen rannat ovat metsämaata. Järven itäpuolella on kaksi vapaa-ajan asuntoa, joiden ohi kulkee Pitkäjärven toiselta puolelta yhdystiestä 3284 haarautuva tie.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 138,2 metriä mpy. Siihen laskee Kangastakunen ja laskuoja laskee Salmijärveen. Vesireitti päätyy lopuksi Pitkäjärveen.
Wasnes-au-Bac

| Wasnes-au-Bac |
| --- | --- |
 Kunnantalo
 vaakuna
 Wasnes-au-Bac
 Koordinaatit: 50°16′17″N, 3°15′36″E 
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  5,2 km²
Väkiluku (2019):  595 
 – Väestötiheys:  114 as./km²
Kunnan numero:  59645
 
 Kunnan kotisivut 
Infobox OKVirheellinen NIMI-arvo: 
Wasnes-au-Bac on kunta Pohjois-Ranskassa Nordin departementissa Hauts-de-Francen alueella. Se sijaitsee Senséejoen varrella, noin 26 kilometriä Valenciennesin kaupungista koilliseen.
Saint-Martinin kirkko
Kunnan keskustassa oleva klassista tyyliä edustava Saint-Martinin kirkko on uudelleen rakennettu vuosina 1752 - 1790.
Aiheesta muualla

Kuvia tai muita tiedostoja aiheesta Wasnes-au-Bac Wikimedia Commonsissa
Yöpöytä

Yöpöytä on vuoteen vierelle sijoitettu pieni pöytä tai taso. Siinä voi säilyttää vuoteessa levätessä tarvittavia esineitä, kuten lääkkeitä, herätyskelloa, kirjoja ja lehtiä, valaisinta tai yön ajaksi pois otettavia henkilökohtaisia varusteita, kuten silmälaseja ja rannekelloa.  Yöpöytätason alla voi olla myös yksi tai useampia avolokeroita tai vetolaatikkoja, jolloin yöpöytä muistuttaa pientä lipastoa. Aiemmin yöpöydän alaosana oli usein pieni ovellinen kaappi yöastiaa varten.
Yöpöytä suunnitellaan usein osaksi yhtenäistä makuuhuonekalustoa, johon voivat kuulua lisäksi vuode, vaatekaappi, kirjoitus- tai peilipöytä sekä lipasto. Yöpöydän pieni koko mahdollistaa myös sisustuksellisten ratkaisujen muuttamisen, sillä yöpöytä ei yleensä ole tiukasti kiinnitetty tai asennettu tiettyyn paikkaan.
Yöpöytänä voi toimia myös seinään tai vuoteeseen kiinnitetty hylly, seinäkaappi tai muu säilytyslokero tai vuodetta lähellä oleva muu huonekalu tai ikkunalauta. Hyvin matalassa vuoteessa yöpöydän kaltaisena laskutasona voi käyttää lattiaa.
Yöpöytä kielikuvana

Kirjallisuuden harrastajat käyttävät yöpöytää usein kielikuvana tarkoittamaan, mitä kirjoja he lukevat parhaillaan, ovat juuri lukeneet tai aikovat lukea seuraavaksi: ”Minulla on tuo kirja yöpöydälläni.”
Aiheesta muualla

Kuvia tai muita tiedostoja aiheesta Yöpöytä Wikimedia Commonsissa
Yhteishyödyke

Yhteishyödykkeet ovat omaisuutta, esimerkiksi luonnonvaroja, jotka eivät ole kenenkään omistuksessa. Niitä ovat esimerkiksi ilma ja valtameret. Käsite yhteishyödyke, res communes, on peräisin antiikin Roomasta, jossa omaisuus jaoteltiin kolmeen osaan. Kaksi muuta olivat yksityinen eli res privatae ja valtiollinen eli res publicae. Alan tutkijoihin kuuluu Nobelin taloustieteen palkinnon vuonna 2009 saanut Elinor Ostrom.
Aiheesta muualla

Liisa Uusitalo, Kuluttajan ympäristöä koskevat valinnat: Yhteishyödykkeiden ja markkinahyödykkeiden erot (Arkistoitu – Internet Archive)
Wäinötär

| Wäinötär |
| --- | --- |

Tiedot
Toiminnassa:  2005–2004
Tyylilaji:  maailmanmusiikki
Laulukieli:  suomi
Jäsenet:  Mirka Sirkkanen, laulu   Petri Savolainen, koskettimet  
Levy-yhtiö:  Wolfgang Records  
Aiheesta muualla
wainotar.com
Infobox OKNimi-testi OK: 
Wäinötär on suomalainen popyhtye, joka yhdistää suomalaisen kansanmusiikin soittimia konerytmeihin. Keskeisessä osassa on Mirka Sirkkasen laulu ja kalevalaisesti riimitetyt sanoitukset. Sirkkanen on myös säveltänyt osan yhtyeen kappaleista. Muista sävellyksistä, kielisoittimista ja koskettimista on vastannut Petri Savolainen. Yhtyeen esikoisalbumi Wäinötär ilmestyi Wolfgang Recordsilta 2005.
Yhtye osallistui vuoden 2005 Euroviisujen Suomen karsintoihin kappaleella Kihlaus, joka julkaistiin myöhemmin albumilla ja singlenä. Albumin kappaleiden sovituksista vastasivat Petri Savolainen ja levyn tuottaja Hannu Leiden.
Sirkkanen ja Savolainen olivat ennen yhtyeen perustamista mukana useissa musiikillisissa kokoonpanoissa ja hankkeissa sekä yhdessä että erikseen. Heidän mukaansa Amerikassa asutut vuodet saivat aikaan halun tehdä omanäköistä, juurevaa ja suomalaista musiikkia. Yhtyeen esiintymiskokoonpano on vaihdellut jonkin verran vuosien aikana.
Diskografia > Albumit

Wäinötär (2005)
Vala (2010)
Diskografia > Single

Kihlaus (2005)
Aiheesta muualla

Kotisivut (Arkistoitu – Internet Archive).
Petri Tuunainen: Wäinötär: Vala[vanhentunut linkki]. Savon sanomat 16.10.2010.
Yösoittoja

| Yösoittoja> Nocturnes: Five Stories of Music and Nightfall |
| --- | --- |

Alkuperäisteos
Kirjailija:  Kazuo Ishiguro
Kieli:  englanti
Genre:  novellikokoelma
Kustantaja:  Faber and Faber
Julkaistu:  2009
Ulkoasu:  sid
Sivumäärä:  221
ISBN:  978-0-571-24498-0
Suomennos
Suomentaja:  Helene Bützow
Kansitaiteilija:  Timo Mänttäri
Kustantaja:  Tammi
Julkaistu:  2011
Ulkoasu:  236
Sivumäärä:  sid.
ISBN:  978-951-31-4922-2
Löydä lisää kirjojaKirjallisuuden teemasivulta
Yösoittoja on Kazuo Ishiguron viiden tarinan laajuinen novellikokoelma. Teos on Ishiguron ensimmäinen novellikokoelma kuuden romaanin jälkeen.
Alkuteos Nocturnes: Five Stories of Music and Nightfall ilmestyi vuonna 2009. Teos ilmestyi Helene Bützowin suomentamana Tammen Keltaisessa kirjastossa vuonna 2011.
Kertomukset

Tarinoiden yhteisenä kantavana tekijänä ovat musiikki, muusikot ja iltahämärä. Teemana tarinoissa ovat toteutumattomat mahdollisuudet, ja niitä sävyttää sen aiheuttama surumielinen tunnelma. Toinen ja neljäs tarina sisältävät koomista pohjavirettä, ensimmäisessä ja viimeisessä tarinassa keskeisinä hahmoina ovat kahvilamuusikot, ensimmäisessä ja neljännessä on yhteinen päähenkilö. Tarinat on kerrottu minä-muodossa, ja jokaisessa viidessä kertomuksessa on kertojana mies, joka tarkastelee tilanteita sammakkoperspektiivistä.
"Iskelmähurmuri"
Tapahtumaympäristö on Venetsia, jossa uransa hiipumisvaiheessa oleva amerikkalainen laulaja pyytää puolalaisen kahvilamuusikon säestäjäkseen, kun hän laulaa gondolista vaimolleen (jonka kanssa avioliitto on päättymässä).
"Come Rain or Come Shine"
Ulkomaille asettunut opettaja saa Lontoossa kutsun erään pariskunnan kotiin. Hän on tuntenut heidät yliopistoajoiltaan. Pariskunnan väliset jännitteet kuitenkin vaikuttavat vieraaseen ja aiheuttavat hankalan tilanteen.
"Malvern Hills"
Nuori kitaristi pakenee Lontoosta huonoa menestystään rockmaailmassa Malverniin maalaiskahvilaan, jonka omistavat hänen sisarensa ja lankonsa. Siellä hän tapaa sveitsiläisiä turisteja, joiden käyttäytyminen saa hänet pohtimaan omaa tilannettaan.
"Yösoittoja"
Saksofonisti on toipumassa plastiikkakirurgisesta toimenpiteestä hotellissa Beverly Hillsissä ja joutuu tekemisiin rikkaan amerikkalaisen naisen kanssa (jonka entinen mies on ensimmäisen kertomuksen iskelmälaulaja) ja päätyy hotellissa kummalliseen kohtaukseen, johon liittyy palkintopysti ja keitetty kalkkuna.
"Sellisti"
Unkarilainen sellisti lankeaa häntä opettavan sellistin lumoukseen, joka on virtuoosimainen amerikkalainen vanhempi nainen. Mies tajuaa myöhemmin, ettei nainen osaa soittaa selloa, mutta tämä oli niin vakuuttunut omasta musiikillisesta neroudestaan, ettei yksikään opettaja tuntunut vetävän sille vertoja, ja niinpä, ettei himmentäisi lahjakkuuttaan epätäydellisyyden sävyllä, hän päättää olla kokonaan hyödyntämättä taitoaan.
Vastaanotto

Sanomalehti The Independentin mukaan teos on kaunis ja nokkela kirja ajan kulumisesta.
Ilkan kriitikko Pentti Orhanen miettii, onko kiinteä Yösoittoja edes perinteinen novellikokoelma, sillä kertomukset ilmaisevat enemmän osana kokonaisuutta kuin itsenäisinä tarinoina. "Mutta – laatutaiteen ystäville, Ishiguroa haarukkapaloina, olkaa hyvä!" tarjoaa Helsingin Sanomissa Matti Mäkelä.
Aiheesta muualla

Hitchens, Christopher: Fade to Black The New York Times. 1.10.2009.
Salonen, Tuija: Musiikista hilpeästi ja haikeasti Kiiltomato.net. 30.3.2011.
Pääjärvi, Maaria: Ishiguro: Yösoittoja Maailmankirjat.net.
Xu Yuhua

| Xu Yuhua> 许昱华 |
| --- | --- |

Henkilötiedot
Syntynyt: 29. lokakuuta 1976 (ikä 47)
Kansalaisuus:   Kiinalainen
Shakinpelaaja
Titteli:  suurmestari (2006)
Naisten maailmanmestari:  2006-08
Elo-luku:  2 483 (marraskuussa 2010)
Korkein Elo:  2 517 (heinäkuussa 2007)
Xu Yuhua (yksink.: 许昱华; perint.: 許昱華; pinyin: Xǔ Yùhuá, s. 29. lokakuuta 1976 Jinhua, Kiinan kansantasavalta) on kiinalainen shakin suurmestari ja naisten maailmanmestari vuodelta 2006.
Xun uran ensimmäisiä kohokohtia oli naisten Aasian mestaruus 1998, joka toi hänelle naisten suurmestarin arvon. Vuonna 2000 hän voitti ensimmäisen FIDE:n World Cupin Shenyangissa, Kiinassa kukistettuaan finaalissa ukrainalaisen Natalia Zhukovan. 2002 lokakuussa Intian Hyderabadissa Xu voitti World Cupin toistamiseen, finaalivastustajan ollessa tuleva maailmanmestari, Bulgarian Antoaneta Stefanova. Naisten maailmanmestaruus tuli 2006 voitolla maaliskuun finaalissa Jekaterinburgissa, Venäjällä järjestetyssä MM-turnauksessa venäläisestä Alisa Galliamovasta. Se toi Xulle myös suurmestarin arvon. Pekingin olympialaisissa 2008 Xu sai yhtenä kuljettaa olympiasoihtua. Mestaruuden Xu menetti seuraajalleen Aleksandra Kostenjukille samana vuonna 2008.
Viimeksi lokakuussa 2009 Xu voitti naisten FIDE Grand Prix -turnauksen Kiinan Nanjingissa. Syyskuun 2009 listalla Xun Elo-luku oli 2485, joka sijoitti hänet naisissa 20. tilalle. Hänen paras lukunsa on 2517 heinäkuulta 2007.
Wasilla

| Wasilla |
| --- | --- |

 Koordinaatit: 61°34′54″N, 149°27′9″W 
Valtio:  Yhdysvallat
Osavaltio:  Alaska
Piirikunta:  Matanuska-Susitna
Pinta-ala:  
 – Kokonaispinta-ala:  32,2 km²
 – Josta vettä:  1,8 km² (6 %)
Väkiluku:  7 831 (2 010)
 – Väestötiheys:  180 as./km²
Aikavyöhyke:  UTC-9
 
 http://www.cityofwasilla.com/ 
Infobox OKVirheellinen NIMI-arvo: 
Wasillan kaupungintalo
Lucillejärvi Wasillassa
Wasilla on kaupunki Matanuska-Susitnan piirikunnassa Alaskan osavaltiossa, vähän Anchoragen pohjoispuolella. Kaupunki on nimetty paikallisen intiaanipäällikkö Wasillan mukaan. Nimi saattaa olla peräisin venäläisestä nimestä Vasili, sillä Alaska oli 1700-luvulta lähtien aina vuoteen 1867 asti Venäjän hallussa.
Wasillan asukasluku oli vuoden 2010 väestönlaskennassa 7 831.
Aiheesta muualla

Kuvia tai muita tiedostoja aiheesta Wasilla Wikimedia Commonsissa
Xu Yan

| Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Maa:   Kiina> Naisten judo. |
| --- | --- | --- | --- |
|  Pronssia | Peking 2008 |  alle 57 kg |  |
| Joukkue-MM-kilpailut  | Joukkue-MM-kilpailut  | Joukkue-MM-kilpailut  |  |
|  Kultaa | Peking 2007 | joukkuekilpailu |  |
|  Pronssia | Basel 2002 | joukkuekilpailu |  |
|  Pronssia | Pariisi 2006 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Doha 2006 |  alle 57 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Kuwait City 2007 | alle 57 kg |  |
Xu Yan (kiin. 许 岩, s. 4. marraskuuta 1981 Peking) on kiinalainen judon olympiamitalisti.
Xu saavutti Pekingin olympialaisissa 2008 pronssia alle 57 kg:n sarjassa. Joukkuekilpailussa hän voitti maailmanmestaruuden 2007 sekä sai MM-pronssia 2002 ja 2006. Hän sijoittui Osakan MM-kilpailuissa 2003 alle 57 kg :n sarjassa seitsemänneksi. Hän voitti samassa painoluokassa kultaa Aasian kisoissa Dohassa 2006 ja sai hopeaa Aasian-mestaruuskilpailuissa 2007.
Xu voitti opiskelijoiden maailmanmestaruuden alle 57-kiloisissa 2002. Hän sijoittui maailmancupin kilpailuissa kerran toiseksi ja kerran kolmanneksi.
Xu Xiangqian

| Xu Xiangqian> 徐向前 / 徐向前 |
| --- | --- |

Henkilötiedot
Muut nimet:  Hsü Hsiang-ch'ien (Wade–Giles)
Syntynyt: 1901
Kuollut: 1990 (ikä 88)
Sotilashenkilö
Taistelut ja sodat:  Pohjoisen sotaretki  Pitkä marssi Kiinan sisällissota Kiinan–Japanin sota (1937–1945)
Sotilasarvo:  Kiinan marsalkka
 Nimikirjoitus
Xu Xiangqian (1901-1990) oli Kiinan kommunistisen puolueen jäsen, upseeri ja yksi kymmenestä Kiinan kansantasavallan marsalkasta.
Xu kuului ensimmäisiin Whampoan sotilasakatemiasta valmistuneisiin. Hän sai merkittäviä johtotehtäviä kommunistien Kansan vapautusarmeijassa, ja niissä toimimisestaan kunnioitusta myös Kuomintang-puolueen Kansallisen vallankumousarmeijan johdolta.
Kun Deng Xiaoping joutui puhdistusten kohteeksi vuonna 1976, Xu nousi hänen tuekseen. Xu oli myös yksi Hua Guofengin sotilaallisista tukijoista tämän noustessa Neljän koplaa vastaan.
Xu Zaozao

Xu Zaozao on kiinalainen nainen, joka kampanjoi saadakseen jäädyttää omia munasolujaan. Hän on merkittävä parisuhteessaolemattomien naisten lisääntymisoikeuksien ja kehon autonomian puolestapuhuja. Ammatiltaan hän on freelance-kirjailija. Vuonna 2019 pekingiläinen sairaala ei suostunut jäädyttämään hänen munasolujaan, koska Kiinassa vain naimisissa olevat pariskunnat saavat jäädyttää munasoluja, joten hän haastoi sairaalan oikeuteen. Xun tapaus on ollut Kiinassa laajalti seurattu, sillä naisten oikeudet ovat Kiinassa olleet aiempaa enemmän esillä ja syntyvyyden lasku on aiheuttanut Kiinassa huolta. Marraskuussa 2023 Xu Zaozao nimettiin BBC:n 100 Women -listaan.
Vähäjärvi (Kangasala, Kautiala)

| Vähäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°32′04″N, 24°14′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Längelmäveteen 
Järvinumero:  35.721.1.004
Mittaustietoja
Pinnankorkeus:  105,8 m  
Rantaviiva:  0,407 km  
Pinta-ala:  0,899 ha  
Saaria:  ei saaria 
 fiVähäjärvi 
Vähäjärvi  on Pirkanmaalla Kangasalla Kautialan kylän lähellä sijaitseva järvi.
Maantietoa

Järven pinta-ala on 0,9 hehtaaria ja se on 200 metriä pitkä ja 100 metriä leveä. Se sijaitsee Salaksenjärven ja Längelmäveden välissä. Järvellä ei ole kartan mukaan saaria ja sen rantaviivan pituus on 400 metriä. Rannat ovat suota. Lammen lähellä sijaitsee kiinteistö ja vapaa-ajan asunto. Niille tule tie kantatieltä 58.